Бхопал

Бхопал – Индиянын борбордук бөлүгүндөгү шаар, Мадхья-Прадеш штатынын администрациялык борбору. Калкы 1,6 млн (2006). Жасалма эки көлмөнүн жээгинде жайгашкан. Темир жол тоому (Дели, Мумбаш, Нагпур шаары менен байланышкан). Аэропорту бар. Шаар жөнүндөгү алгачкы маалымат 11-кылымга таандык. Мечиттер, университет, колледждер (инженердик, токой чарба, медицина жана башка), музейлер (археологиялык, улуттук), оор энергетика жабдуулар заводу, химиялык, кебез-кездеме, тамак-аш, металл иштетүү өнөр жай ишканалары, кол менен кездеме токуу өндүрүшү иштейт. Зер буюмдар жасалат. 
Категория:Шаарлар 
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4